विश्रामपुर (पलामू) :- अखिल भारतीय ब्राह्मण महासभा के प्रखंड इकाई की बैठक गुरि ग्राम पंचायत में हुई.बैठक की अध्यक्षता शिवराज मिश्रा व संचालन ओम प्रकाश पांडेय ने किया.बैठक में महासभा के विस्तार व मजबूती पर चर्चा की गई.इसके अलावा गुरि पंचायत कमेटी का गठन भी किया गया.सर्वसम्मति से मिथिलेश मिश्रा को महासभा का पंचायत अध्यक्ष बनाया गया.जबकि बिनोद पाठक और विनय पांडेय को उपाध्यक्ष,ओम प्रकाश पांडेय को सचिव,अरुण कुमार मिश्रा को कोषाध्यक्ष व अमित पाठक को सह कोषाध्यक्ष चुना गया.उसके अलावे शिवराज मिश्रा,लवकुश मिश्रा,रामलखन पांडेय,रामप्रवेश मिश्रा व नागेश्वर मिश्रा को पंचायत कमेटी का संरक्षक मनोनीत किया गया.महासभा के पर्यवेक्षक संतोष कुमार चौबे ने कहा कि एक जुटता से ही अस्तित्व बचाया जा सकता है.बैठक में महासभा के प्रखंड अध्यक्ष संजय पांडेय, कमलेश पाठक,नरसिंह चौबे, कमलेश उपाध्याय सहित कई लोग मौजूद थे.